*Ezért ismét a vakhoz fordultak: „Te mit mondasz őróla, hogy megnyitotta szemedet?” Ő azt mondta, hogy próféta.* (Jn 9,17)

Mit mond az érintett? Ő próféta! Tettének nagysága felér a történelmi próféták, Illés, Elizeus tettével. Az érintett születése óta vak volt, most lát. Micsoda hatalmas változás. Mennyire másfajta életminőség, mennyi újdonság stb.

A kérdés mindenkihez szól: mit mondasz Róla? A választ nem lehet megúszni, csak elodázni. Minden ember életében elérkezik egy pillanat, amikor szemben áll Vele! Akkor és ott nem lesz már kérdéses semmi, a válasz is egyértelmű lesz. Ma még van lehetőség a válasz keresésére. A jó hozzáállás: inkább ma, holnap akár késő is lehet.

Jézus ma is vár mindenkit, keresd Őt és számodra is egyértelművé válik a válasz. Akkor is, ha fizikai szemeiddel látsz. *Vadon Gyula*